**Ministru kabineta noteikumu projekta “Grozījumi Ministru kabineta 2007.gada 15.maija noteikumos Nr.325 „Darba aizsardzības prasības saskarē ar ķīmiskajām vielām darba vietās”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2007.gada 15.maija noteikumos Nr.325 „Darba aizsardzības prasības saskarē ar ķīmiskajām vielām darba vietās” (turpmāk – projekts) mērķis ir pārņemt 2019.gada 16.janvārī pieņemto Eiropas Parlamenta un Padomes Direktīvu [2019/130, ar ko groza Direktīvu 2004/37/EK par darba ņēmēju aizsardzību pret risku, kas saistīts ar kancerogēnu vai mutagēnu iedarbību darba vietā (turpmāk – Direktīva 2019/130), 2019.ga](https://eur-lex.europa.eu/legal-content/LV/TXT/?uri=CELEX:32019L0130)da 5.jūnijā pieņemto Eiropas Parlamenta un Padomes [Direktīvu 2019/983](https://eur-lex.europa.eu/legal-content/LV/ALL/?uri=CELEX:32019L0983), ar ko groza Direktīvu 2004/37/EK par darba ņēmēju aizsardzību pret risku, kas saistīts ar kancerogēnu vai mutagēnu iedarbību darbā (turpmāk – Direktīva 2019/983) un Komisijas 2019. gada 24. oktobra Direktīvu (ES) 2019/1831 ar ko, īstenojot Padomes Direktīvu 98/24/EK, izveido piekto sarakstu ar darbavietā pieļaujamās eksponētības orientējošām robežvērtībām un groza Komisijas Direktīvu 2000/39/EK (turpmāk – Direktīva 2019/1831).Paredzams, ka ierobežojot darba vidē izmantojamo kancerogēno vielu esamību darba vides gaisā, samazināsies šo vielu ietekme uz nodarbināto drošību un veselību darbā, jo īpaši uz audzēju attīstību. Direktīvas 2019/130 pārņemšanas termiņš ir 2021.gada 20.februāris, Direktīvas 2019/1831 pārņemšanas termiņš ir 2021.gada 20.maijs un Direktīvas 2019/983 pārņemšanas termiņš ir 2021.gada 11.jūlijs. Attiecīgi projektā noteikti pārņemšanas un pārejas periodi atbilstoši direktīvā noteiktajam.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Direktīva 2019/130, Direktīva 2019/983 un Direktīva 2019/1831. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darba aizsardzības prasības darbā ar ķīmiskām vielām reglamentē Ministru kabineta 2007.gada 15.maija noteikumi Nr.325 „Darba aizsardzības prasības saskarē ar ķīmiskajām vielām darba vietās” (turpmāk - noteikumi Nr.325) un Ministru kabineta 2008.gada 29.septembra noteikumi Nr.803 „Darba aizsardzības prasības, saskaroties ar kancerogēnām vielām darba vietās” (turpmāk – MK noteikumi Nr.803).Vienlaikus paralēli tiek virzīts arī Ministru kabineta noteikumu projekts “Grozījumi Ministru kabineta 2008.gada 29.septembra noteikumos Nr.803 „Darba aizsardzības prasības, saskaroties ar kancerogēnām vielām darba vietās”.Noteikumu Nr.325 1.pielikumā noteiktas arodekspozīcijas robežvērtības darba vides gaisā, 2.pielikumā ķīmisko vielu sinonīmi un 3.pielikumā bioloģiskās ekspozīcijas rādītāji. Zinātniskā komiteja jautājumos par ķīmisku vielu iedarbības robežlielumiem darbavietā (Scientific Committee on Occupational Exposure Limits (turpmāk - SCOEL) ņemot vērā jaunākos zinātniskos pētījumus un atklājumus par ķīmisko vielu ietekmi uz nodarbināto veselību un audzēju attīstību, nosaka jaunas vielas vai maina jau noteikto ķīmisko vielu arodekspozīciju robežvērtības. Attiecīgi pēc SCOEL ieteikuma notiek ķīmisko vielu sarakstu papildināšana un aktualizēšana. Direktīva 2019/130 papildināta ar 3 jaunām vielām un 5 vielām noteiktas vai mainītas arodekspozīcijas robežvērtības. Direktīva 2019/983 papildina kancerogēno vielu sarakstu ar 5 jaunām kancerogēnām vielām, savukārt, Direktīvā 2019/1831 iekļautas pārskatītas 10 vielas un to vērtības. Ņemot vērā iepriekš minēto ir nepieciešams precizēt un papildināt gan noteikumus Nr.325, gan noteikumus Nr.803. Noteikumos Nr.325 ir iekļautas tikai tādas vielas, kurām ir noteiktas arodekspozīcijas robežvērtības. Projektā atbilstoši Direktīvai 2019/130, Direktīvai 2019/983 un Direktīvai 2019/1831 MK noteikumos Nr.325 pārņemtas tikai minimālās prasības un paredzēts:* papildināt noteikumu Nr.325 1.pielikumu ar 7 jaunām ķīmiskajām (kancerogēnajām) vielām (arsēnskābe un tās sāļi (4.punkts)., berilijs un tā neorganiskie savienojumi (5.punkts), dīzeļdzinēju izplūdes emisijas (7.punkts), etilēna dibromīds (10.punkts), 4,4’-metilēndianilīns un 4,4’-metilēnbis (2-hloranilīns) (17.punkts), trimetilamīns (22. punkts), kurām noteiktas arodekspozīcijas robežvērtības;
* atbilstoši direktīvā noteiktajām vērtībām noteikt 12 jau noteikumu 1.pielikumā esošām ķīmiskām (kancerogēnajām) vielām arodekspozīcijas robežvērtības (anilīns (3.punkts), 1,2-Dihloretāns (6.punkts), epihlorhidrīns (8.punkts), etiķskābes butilesteris (9.punkts), formaldehīds (11.punkts), fosfora oksihlorīds (12.punkts), izoamilspirts (13.), kadmijs un tā neorganiskie savienojumi (15.punkts), kumols (16.punkts), metilhlorīds (18.punkts), p-toluidīns (21.punkts), trihloretilēns (23.punkts)).

Projekta 1.punkts nosaka konkrēto normu – vielu arodekspozīcijas robežvērtību spēkā stāšanās laikus ņemot vērā direktīvās noteiktos termiņus. Lielākoties vielu sadalījums ir 3 grupās pēc pārņemšanas laika t.i. 2021.gada 20.februāris, 20.maijs un 11.jūlijs, kā arī projektā atsevišķām vielām noteikti atšķirīgi termiņi nozarēs. Piemēram, līdz 2024.gada 11.jūlijam formaldehīdam veselības aprūpes, apbedīšanas un balzamēšanas nozarēs noteikta citāda robežvērtība kā pārējās nozarēs.Jāatzīmē, ka noteikumu Nr.325 1.pielikuma 577.viela – tercbutilacetāts ietver sinonīmus, kuri atbilstoši direktīvai 2019/1831 izdalīti kā atsevišķas vielas, kurām noteiktas robežvērtības, attiecīgi noteikumu projektā ir noteiktas trīs atsevišķas vielas un to robežvērtības: tercbutilacetāts (20.punkts), izobutilacetāts (14.punkts) un sek-butilacetāts (19.punkts), kā arī precizēts noteikumu 2.pielikums, svītrojot sinonīmu nosaukumus, kas turpmāk būs kā pamatvielas (30., 32.punkts).Ņemot vērā, ka Direktīvas Nr.2019/983 piezīmju sadaļā ir iekļauta informācija par bioloģiskās ekspozīcijas rādītājiem, kas attiecināmi uz situācijām, kurās tiek lietota biomonitoringa sistēma. Latvijā nav izveidota biomonitoringa sistēma, tomēr ir uzņēmumi, kas izmanto arī rekomendēto biomonitoringa pieeju. Noteikumu Nr.325 3.pielikumā “Bioloģiskās ekspozīcijas rādītāji” ir noteiktas bioloģiskās ekspozīcijas vērtības atsevišķākām vielām (t.sk. smagajiem metāliem), kas nosakāmas asinīs un urīnā un sniedz ārstiem informāciju par personas veselības stāvokli un vielas klātbūtni/uzkrāšanos organismā, un ārsti var savlaicīgi reaģēt uz veselības stāvokļa izmaiņām un dod padomus un signālus darba devējiem par nepieciešamajiem uzlabojumiem darba vidē un nodarbinātajiem par veselības uzlabošanu. Atbilstoši Direktīvai Nr.2019/983 noteikumos Nr.325 tiek precizēta kadmija arodekspozīcijas robežvērtība (15.punkts), pārņemot arī piezīmēs noteikto attiecībā uz ieelpojamo frakciju un uz respirējamo frakciju, izmantojot bioloģiskās ekspozīcijas robežvērtību kadmijam (24.punkts), kā arī attiecīgi precizējot noteikumu Nr.325 3.pielikumā noteikto vērtību (robežvērtība kadmijam pārrēķināta atbilstoši noteikumos jau lietotajai mērvienību sistēmai, t.i. 0,002 mg Cd/g = 2 µg Cd/g kreatinīna urīnā. Turklāt, direktīvas Nr. 2019/1831 pielikuma 1. un 4. punktā attiecībā uz ķīmiskām vielām – anilīnu un 2-fenilpropānu (kumols) ir ietverta piezīme, kas paredz, ka iedarbības monitoringa laikā jāņem vērā attiecīgās bioloģiskā monitoringa vērtības, ko ieteikusi SCOEL Zinātniskā komiteja. Ņemot vērā SCOEL ieteikumus, kas balstīti uz zinātniekiem pētījumiem, noteikumu Nr.325 3.pielikumā ir pārskatītas un aktualizētas esošās bioloģiskās ekspozīcijas robežvērtības svinam, dzīvsudrabam, hromam, kadmijam, benzolam, un papildināts vērtību saraksts ar robežvērtībām anilīnam, kumolam un niķeļim un tā neorganiskajiem savienojumiem, izsakot 3.pielikumu jaunā redakcijā (33.punkts).  Ņemot vērā to, ka Direktīvā 2019/130, Direktīvā 2019/983 un Direktīvā 2019/1831 ir paredzēti pārejas periodi attiecībā uz arodekspozīcijas robežvērtībām vairākām kancerogēnajām un ķīmiskām vielām, tie ir iestrādāti noslēguma jautājumu sadaļā (1.punkts).Noteikumu 2.pielikums nosaka ķīmisko vielu sinonīmus un ņemot vērā jaunajām vielām esošos sinonīmus, arī noteikumu 2.pielikums papildināts ar jauniem ķīmisko vielu sinonīmiem, kas atvieglos vielu atrašanu un atpazīšanu (25.-29., 31.punkts). MK noteikumu Nr.325 informatīvā atsauce uz Eiropas Savienības direktīvām tiek papildināta ar norādi uz Direktīvu 2019/130, Direktīvu 2019/983 un Direktīvu 2019/1831 (2.punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrāde notika sadarbībā ar Rīgas Stradiņa universitātes aģentūru „Darba drošības un vides veselības institūts”.  |
| 4. | Cita informācija   |  Eiropas Sociālā fonda līdzfinansētā projekta “Darba tiesisko attiecību un darba drošības sistēmas uzraudzības pilnveidošana” ietvaros veikts pētījums „Darba apstākļi un riski Latvijā 2017./2018.” ar mērķi noskaidrot darba aizsardzības situāciju un normatīvo aktu prasību ievērošanu uzņēmumos. (pētījuma rezultāti rudenī pieejami [Valsts darba inspekcijas tīmekļa vietnē](http://www.vdi.gov.lv/lv/projekti/esf/planosanas-periods-2014-2020/petijumi/)).Darba devēju aptaujā 13,7% darba devēju norāda, ka ķīmisku vielu iedarbības riskam (izgarojumi, dūmi, putekļu vai bīstamu ķīmisku vielu ieelpošana, uzsūkšanās caur ādu) pakļauti visi darbinieki, 5,7% - vairāk kā puse, 3,3% - puse darbinieku un 9,7%, - mazāk par pusi darbinieku. Savukārt darba ņēmēju aptaujas rezultāti parāda, ka izgarojumiem, dūmiem, putekļu vai bīstamo vielu ieelpošanai visu darba dienas laiku pakļauti - 2%, gandrīz visu dienu – 2,7%, ¾ no darba laika – 2,7%, pusi no darba laika – 4,9%. Ķīmisko vielu uzsūkšanās caur ādu riskam visu darba dienu pakļauts 0,5% darbinieku. Ķīmiskajām un bioloģiskajām vielām, kas izraisa ļaundabīgu audzēju, visu dienu pakļauti 0,5%, 50% no darba laika pakļauti 0,8% darba ņēmēju.  Saskaņā ar Valsts darba inspekcijas datiem 2016.gadā reģistrēti 10, 2017.gadā – 2, 2018.gadā 4, 2019.gadā – 24 arodslimību gadījumi ķīmisko vielu un ķīmisko maisījumu ražošanas nozares uzņēmumu darbiniekiem. Turklāt, analizējot datus pēc arodslimības izraisītājfaktora, redzams, ka, 2016.gadā 15 gadījumos, 2017.gadā 4, bet 2018.gadā 9, 2019.gadā 14 gadījumos ķīmiskais faktors ir izraisījis arodslimību.  Latvijā nav pieejami dati par audzēju gadījumiem, kas attīstījušies nodarbinātajiem strādājot ar konkrētām kancerogēnām vielām, jo šādu datu sakarības netiek noteiktas un analizētas. Arodslimību ārstu komisija, nosakot darba vides riska faktoru saistību ar veselības traucējumiem, nosaka arodslimības pēc izraisītājfaktora, (2017.gads -1, 2018.gads -0, 2019.gadā -24). Valsts darba inspekcija savās tematiskajās pārbaudes uzņēmumos secina, ka liela daļa darba devēju neapzinās riskus, ko darba vidē rada ķīmisko vielu lietošana. Līdz ar to arī ķīmisko vielu radītie riski netiek atbilstoši novērsti vai mazināti. Papildus 2018.gadā un 2019.gadā notika Eiropas Darba drošības un veselības aizsardzības aģentūras kampaņa ķīmisko vielu ierobežošanai darba vietās “[Veselīgās darbavietās turi grožos bīstamās vielas](https://healthy-workplaces.eu/lv)”, kuras laikā tika organizēti dažādi informatīvi pasākumi sabiedrības informēšanai par drošu darbu ar bīstamām vielām. Labās prakses piemēri no uzņēmumiem atrodami [www.stradavesels.lv](http://www.stradavesels.lv).  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Projektam ir pozitīva ietekme uz sabiedrības veselību, īpaši nodarbināto, kas darba vidē saskaras ar projektā minētajām ķīmiskajām vielām.  Projekts varētu ietekmēt šādas mērķgrupas:1) nodarbinātie – saskaņā ar Centrālās statistikas pārvaldes datiem 2019. gadā bija 910 tūkstoši nodarbināto. Tomēr, ņemot vērā ka nav pieejami dati par nodarbinātajiem, kas darbā saskaras ar kancerogēnām vielām, nav iespējams atspoguļot konkrētu skaitu nodarbināto uz ko attieksies projektā iekļautās prasības. Noteikumu projekts labvēlīgi ietekmēs nodarbinātos, jo tas paredz kancerogēno vielu arodekspozīciju robežvērtību izmaiņas, atsevišķām vielām nosakot stingrākās prasības, tādējādi vēl vairāk aizsargājot nodarbināto veselību. 2) darba devēji – saskaņā ar Centrālās statistikas pārvaldes datiem 2018. gadā bija 125,323 tūkstoši ekonomiski aktīvo uzņēmumu (izņemot fiziskās personas – saimnieciskās darbības veicējus). Dati par 2019.gadu vēl nav pieejami.Precīzu darba devēju skaitu, uz kuriem attieksies tiesiskais regulējums, nav iespējams noteikt, jo statistikas dati nesatur informāciju par uzņēmumiem, kuros ir iespējama saskare ar kancerogēnām vielām, kā arī nav pieejama informācija par uzņēmumiem, kuros tiek veikti konkrēti darbi, kuros izdalās kancerogēnās vielas un kancerogēnajām vielām pakļauto nodarbināto skaitu. Uzņēmumos, kur nodarbinātie saskaras ar kancerogēnām un ķīmiskām vielām, darba devējam jau tagad ir jāievēro darba aizsardzības prasības, kas noteiktas MK noteikumos Nr.325 un Nr.803. Projekts pamatā paredz kancerogēno vielu arodekspozīciju robežvērtību izmaiņas un tikai 6 jaunu vielu noteikšanu, kuras darba devējam būs jāņem vērā nodrošinot gan darba vides risku novērtēšanu, gan risku novēršanu vai samazināšanu, t.sk. kolektīvo un individuālo aizsardzības līdzekļu un pasākumu ieviešanu. Saskare ar kancerogēnām vielām un ar projektā noteiktām vielām var būt ļoti daudzās nozarēs (piemēram, kokapstrāde un mēbeļu ražošana, būvniecība, transports, apstrādes rūpniecība). Tādējādi, nav iespējams arī noteikt precīzu nepieciešamo kancerogēno vielu laboratorisko mērījumu skaitu, kā arī aprēķināt darba devēja izmaksas par veiktajiem mērījumiem. Piemēram, attiecībā uz ieelpojamo dīzeļdzinēju izplūdes gāzu emisijām, veicot risku novērtēšanas procesu, darba devējiem būs jāpārskata darba veikšanas procesi, kuros izdalās dīzeļdzinēju izplūdes gāzes, un to iespējamība nonākt nodarbināto elpošanas zonā (piem., mehāniķi autobusu garāžās, kravas auto termināļos, servisos, celtniecības darbinieki, darbinieki, kas strādā ar kompresoriem, ģeneratoriem, gaisa kuģu izkraušanas darbos). Attiecīgi jāveic iespējamie pasākumi risku novēršanai (t.sk. ventilācijas sistēmu pielāgošana, darba aprīkojuma uzlabošana, elpošanas ceļu aizsardzības līdzekļi). Lai pārliecinātos par riska faktora ekspozīciju darba vides gaisā vai par veikto darba aizsardzības pasākumu efektivitāti darba devējiem potenciāli būs jāveic mērījumi darba vidē. 3) darba aizsardzības speciālisti – šobrīd augstāko profesionālo izglītību darba aizsardzībā ir ieguvuši aptuveni 1300 darba aizsardzības speciālisti. Darba aizsardzības speciālistu skaitu, kas ieguvuši pamatlīmeņa zināšanas, nav iespējams noteikt, jo šāda statistika netiek uzskaitīta un viņiem nav jāreģistrējas. Darba aizsardzības speciālistiem būs jāapzina darba vietas, kurās tiek veikts darbs ar kancerogēnajām vielām un jāveic pasākumi šo vielu mazināšanai darba vietās.4) uzticības personas – uzticības personu skaitu nav iespējams noteikt, jo šāda statistika netiek apkopota, tomēr pētījuma „Darba apstākļi un riski Latvijā 2017.-2018.” (nepublicētie dati) ietvaros darba devēju un nodarbināto aptaujās secināts, ka nodarbināto uzticības personas ir apmēram 12,7% uzņēmumos.5) laboratorijas – saskaņā ar Standartizācijas, akreditācijas un metroloģijas centra datiem ķīmisko vielu noteikšanu darba vides gaisā veic 9 akreditētas testēšanas laboratorijas. Laboratorijām būs jāpielāgo testēšanas pārskati, kuros tiek norādītas ķīmisko vielu arodekspozīcijas robežvērtības, tādējādi sniedzot darba devējiem precīzu informāciju par ķīmisko (t.sk.kancerogēno) vielu koncentrācijām un to atbilstību pieļaujamajām vērtībām. Pamatā direktīvā noteikto vielu mērīšanai tiek izmantoti jau esošie mērlīdzekļi un ierīces, kā arī metodes. 6) arodslimību ārsti – saskaņā ar Latvijas arodslimību ārstu biedrības datiem, Latvijā ir 360 arodslimību ārsti. Arodslimību ārstiem būs jānodrošina informācija par noteikumos noteikto iespēju turpināt veselības uzraudzību arī pēc kancerogēnās vielas iedarbības beigšanās. Šobrīd MK noteikumi Nr.325 un Nr.803 jau attiecas uz minētajām mērķgrupām. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma mērķis ir ierobežot darba vidē izmantojamo kancerogēno vielu esamību darba vides gaisā, lai samazinātu šo vielu ietekmi uz nodarbināto drošību un veselību darbā. Tādējādi būs pozitīva ietekme uz nodarbināto veselību un ilgtermiņa ietekmē tiktu samazināts slogs arī veselības aprūpes sistēmai, jo nodarbinātiem nebūs radušies smagi veselības traucējumi, strādājot ar šīm audzējus un mutācijas izraisošajām vielām. Attiecībā uz ietekmi uz uzņēmējdarbību, neatkarīgi no uzņēmuma lieluma, mērķgrupas uzņēmumiem būs jāpārskata darba procesos izmantojamās kancerogēnās vielas un jāveic pasākumi minēto vielu ierobežošanai un nodarbināto veselības aizsardzībai. Analizējot vielu specifiku un izmantošanas mērķi, papildus uzmanība būs jāpievērš jomās, kurās vielas tiek lietotas vai izmantotas citu maisījumu gatavošanai, piemēram, kokapstrāde, būvniecība, transporta remonts un apkope. Iespējams, ka uzņēmumiem būs jāveic papildus darba vides mērījumi, lai noteiktu kancerogēno vielu koncentrāciju darba vides gaisā un veiktu atbilstošus preventīvos pasākumus. Atbilstoši darba vides riska faktoru novērtēšanai, kas veicama vismaz reizi gadā, jānosaka darba vietas, kurās tiek izmantotas ķīmiskās vielas un jāveic ķīmisko vielu ekspozīcijas noteikšana darba vides gaisā. Mērījumu veikšanai jāpiesaista akreditēta laboratorija, kas attiecīgi paņemot gaisa paraugu, veiks tā analīzi un noteiks ķīmiskās vielas koncentrāciju. Mērījumu izmaksas ķīmiskām vielām ir atšķirīgas, jo vielas noteikšanai tiek izmantotas dažādas metodes, kā arī izmaksas atkarīgas no nepieciešamo mērījumu skaita uzņēmumā atbilstoši risku novērtējumam. Piemēram, apskatot RSU Aroda un higiēnas laboratorijas cenrādi izmaksas (parauga paņemšana, analīzes veikšana, testēšanas pārskata sagatavošana) vienam mērījumam vidēji ir šādas (bez PVN): berilijs un neorganiskie berilija savienojumi (50,70 EUR), 4,4’-metilēnbis (2-hloranīns) (45,33 EUR), dīzeļdzinēju izplūdes gāzu emisijas (96,09 EUR), formaldehīds (52,18 EUR), kadmijs un tā neorganiskie savienojumi (50,70 EUR). Uzņēmumi, kuri būs veikuši atbilstošus pasākumus nodarbināto veselības aizsardzībai pret kancerogēno vielu ietekmi darbā, būs konkurētspējīgāki, jo nodrošinās augstāka līmeņa nodarbināto aizsardzību, attiecīgi apmierinātākus un veselīgākus, kā arī produktīvākus nodarbinātos. Ietekme uz vidi vērtējama kā pozitīva, jo samazinoties kancerogēnām vielām darba vides gaisā, samazinās arī to nokļūšana apkārtējā vidē. Lai veicinātu gan darba devēju, gan nodarbināto izpratni par projektā noteikto kancerogēno vielu noteikšanu un ierobežošanu darba vidē, tiks izstrādāti un/vai aktualizēti informatīvie materiāli. Turklāt 2021.gadā tiek turpināta iesāktā semināru sērija par darba aizsardzības prasībām darba vidē, saskaroties ar ķīmiskajām vielām, t.sk. kancerogēnajām vielām. Materiāli būs pieejami [www.stradavesels.lv](http://www.stradavesels.lv), kur atrodama arī informācija par plānotajiem semināriem.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Virkne informatīvo materiālu attiecībā uz kancerogēnajām vielām (piem., dīzeļdzinēja izplūdes gāzes, formaldehīds, kadmijs), tai skaitā, labās prakses piemēri no uzņēmumiem dažādās Eiropas Savienības valstīs, atrodami Eiropas Savienības kustības cīņai pret kancerogēnu samazināšanu darba vidē mājas lapā: <https://roadmaponcarcinogens.eu/> Informācija par notikušajiem (videoieraksti, prezentācijas) un plānotajiem semināriem, praktiskiem piemēriem, t.sk., bukleti, brošūras, plakāti, atrodama [www.stradavesels.lv](http://www.stradavesels.lv) .Valsts darba inspekcijas Eiropas Sociālā fonda projekta “Darba drošības normatīvo aktu praktiskās ieviešanas un uzraudzības pilnveidošana” Nr. 7.3.1.0/16/I/001 ietvaros tiek sniegts bezmaksas konsultatīvs atbalsts bīstamo nozaru darba devējiem, kura ietvaros tiek veikta darba vides risku novērtēšana, darba aizsardzības speciālistu apmācība, kā arī laboratoriskie mērījumi 500 EUR apmērā. Šāda atbalsta sniegšana plānota līdz 2023.gada beigām. Vairāk informācijas par pieejamo atbalstu un iespēju pieteikties atrodams šeit: <https://www.vdi.gov.lv/lv/atbalsts-darba-devejiem> |
|   **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Ņemot vērā, ka ķīmisko vielu regulējums noteikts divos Ministru kabineta noteikumos, vienlaikus ar projektu ir sagatavots un tiek virzīts arī Ministru kabineta noteikumu projekts “Grozījumi Ministru kabineta 2008.gada 29.septembra noteikumos Nr.803 „Darba aizsardzības prasības, saskaroties ar kancerogēnām vielām darba vietās”. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Direktīva 2019/130, Direktīva 2019/983 un Direktīva 2019/1831. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2019.gada 16.janvāra Direktīva 2019/130, ar ko groza Direktīvu 2004/37/EK par darba ņēmēju aizsardzību pret risku, kas saistīts ar kancerogēnu vai mutagēnu iedarbību darbā (Direktīva 2019/130);Eiropas Parlamenta un Padomes 2019.gada 5.jūnija Direktīva 2019/983, ar ko groza Direktīvu 2004/37/EK par darba ņēmēju aizsardzību pret risku, kas saistīts ar kancerogēnu vai mutagēnu iedarbību darbā (Direktīva 2019/983);Komisijas 2019. gada 24. oktobra Direktīva (ES) 2019/1831 ar ko, īstenojot Padomes Direktīvu 98/24/EK, izveido piekto sarakstu ar darbavietā pieļaujamās eksponētības orientējošām robežvērtībām un groza Komisijas Direktīvu 2000/39/EK” (Direktīva 2019/1831). |
| A | B | C | D |
| Direktīvas (2019/130) 1.panta 1.punkts | - | Normatīvajos aktos nav jāpārņem. Norma attiecas uz sociālo partneru nolīgumiem. | Nav attiecināms |
| Direktīvas (2019/130) 1.panta 2.punkts | Noteikumu Nr.803 grozījumu 19.punkts | Pārņemts pilnībā | Noteikumu projekts neparedz stingrākas prasības |
| Direktīvas (2019/130) 1.panta 3.punkts  | 1., 6., 7., 8., 10., 17., 23.punkts;Noteikumu Nr.803 grozījumu 3., 7., 10., 11., 12., 15., 16., 17. punkts | Pārņemts daļēji Noteikumos Nr. 325 iestrādātas ķīmiskās vielas, kurām noteiktas arodekspozīcijas robežvērtības. Kancerogēnās vielas, pārņemot visas Direktīvas 2019/130 prasības, iestrādātas noteikumos Nr.803. | Noteikumu projekts neparedz stingrākas prasības |
| Direktīvas (2019/130) 2.pants  | 1.punkts | Pārņemts pilnībā | Noteikumu projekts neparedz stingrākas prasības |
| Direktīvas (2019/130) 3.pants | - | Normatīvajos aktos nav jāpārņem. Norma attiecas uz Direktīvas 2019/130 spēkā stāšanos | Nav attiecināms |
| Direktīvas (2019/1831) 1.pants | - | Normatīvajos aktos nav jāpārņem. Norma attiecas uz piektā saraksta noteikšanu direktīvas pielikumā | Nav attiecināms |
| Direktīvas (2019/1831) 2.pantsun pielikums | 3., 9., 12., 13., 14., 16., 18., 19., 21., 22.punkts | Pārņemts pilnībā | Noteikumu projekts neparedz stingrākas prasības |
| Direktīvas (2019/1831) 3.pants | 1., 16.punkts | Pārņemts pilnībāAr grozījumu spēkā stāšanos, tiks aizvietota iepriekšējā robežvērtības prasība. | Noteikumu projekts neparedz stingrākas prasības |
| Direktīvas (2019/1831) 4.pants | 1.punkts | Pārņemts pilnībā | Noteikumu projekts neparedz stingrākas prasības |
| Direktīvas (2019/1831) 5.pants | - | Normatīvajos aktos nav jāpārņem. Norma nosaka direktīvas spēkā stāšanos un publikāciju | Nav attiecināms |
| Direktīvas (2019/983) 1.panta 1.punkts | - | Normatīvajos aktos nav jāpārņem. Norma nosaka pienākumu Komisijai veikt novērtējumu un grozīt direktīvu | Nav attiecināms |
| Direktīvas (2019/983) 1.panta 2.punkts | 1., 4., 5., 11., 15., 17., 24., 32. punktsNoteikumu Nr.803 grozījumu 3., 5., 6., 8., 13., 14., 18.punkts | Pārņemts daļējiNoteikumos Nr. 325 iestrādātas ķīmiskās vielas, kurām noteiktas arodekspozīcijas robežvērtības. Kancerogēnās vielas, pārņemot visas Direktīvas 2019/983 prasības, iestrādātas noteikumos Nr.803. | Noteikumu projekts neparedz stingrākas prasības |
| Direktīvas ([2019/](http://eur-lex.europa.eu/LexUriServ/LexUriServ.do?uri=CELEX:32006L0015:LV:HTML)983) 2.pants  | 1. un 3. punkts | Pārņemts pilnībā | Noteikumu projekts neparedz stingrākas prasības |
| Direktīvas ([2019/](http://eur-lex.europa.eu/LexUriServ/LexUriServ.do?uri=CELEX:32006L0015:LV:HTML)983) 3.pants | - | Normatīvajos aktos nav jāpārņem. Norma attiecas uz Direktīvas 2019/983 spēkā stāšanos | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Labklājības ministrija, lai nodrošinātu Eiropas Komisijas informēšanu par direktīvas Nr.2019/130, direktīvas Nr. 2019/983 un Nr.2019/1831 pārņemšanu, pēc noteikumu grozījumu pieņemšanas ievietos informāciju Eiropas Savienības tiesību aktu pārņemšanas un ieviešanas kontroles informācijas sistēmā (ESTAPIKS). |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ievietota Labklājības ministrijas tīmekļa vietnē <http://www.lm.gov.lv> sabiedriskajai apspriešanai 2020.gada 20.aprīlī, kā arī Ministru kabineta tīmekļa vietnē sadaļā “Sabiedrības līdzdalība”, tādējādi dodot iespēju sabiedrībai līdzdarboties noteikumu projekta izstrādes procesā. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par projektu tā saskaņošanas stadijā.Projekts un tā anotācija 2020.gada 17.augustā izsūtīti saskaņošanai Valsts darba inspekcijai, Latvijas Brīvo arodbiedrību savienībai un Latvijas Darba devēju konfederācijai, Latvijas Tirdzniecības un rūpniecības kamerai.  |
| 3. | Sabiedrības līdzdalības rezultāti | Projekta sabiedriskajā apspriešanā nekādi priekšlikumi un iebildumi netika saņemti. |
| 4. | Cita informācija | 2018.gadā un 2019.gadā notika [Eiropas Darba drošības un veselības aizsardzības aģentūras kampaņa](https://healthy-workplaces.eu/lv) ķīmisko vielu ierobežošanai darba vietās, kuras laikā tika organizēti dažādi informatīvi pasākumi sabiedrības informēšanai par drošu darbu ar bīstamām vielām. Kampaņas materiāli, kā arī virkne dažādu informatīvo materiālu gan darba devējiem (brošūras, plakāti, videopadomi, materiāli darba vides risku vērtēšanai, nodarbināto apmācībai), gan arī nodarbinātajiem (atgādnes) par galvenajiem darba aizsardzības principiem strādājot ar ķīmiskajām, t.sk., kancerogēnām un mutagēnām vielām, pieejama mājas lapā [www.stradavesels.lv](http://www.stradavesels.lv). Turklāt darba aizsardzības jomas speciālisti var pārbaudīt savas zināšanas par ķīmiskajām vielām (putekļi, ķīmiskās vielas un maisījumi, kancerogēnās vielas, azbests) <http://stradavesels.lv/lineals/>. |
|  |  |  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts darba inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nepaplašina un nesašaurina Valsts darba inspekcijas funkcijas, jo jau šobrīd Valsts darba inspekcija veic kontroli un uzraudzību darba aizsardzības jomā, tajā skaitā arī darba aizsardzības prasību izpildi darba vietās, kur iespējama saskare ar ķīmiskajām vielām un kancerogēnām vielām. |
| 3. | Cita informācija | Nav |

Labklājības ministre R.Petraviča

Geduša, 67021526

Jolanta.Gedusa@lm.gov.lv